На плошчы перамогі  
*Ніна Галіноўская*

3 дзядулем на Плошчы

Моўчкі стаім.

I думае кожны

Аб нечым сваім.

Тужліва трапеча

Вечны агонь.

У дзеда ўздрыгнула

Злёгку далонь.

Відаць, ён прыпомніў

Далёкіх сяброў,

Што з фронту ніколі

Не прыйдуць дамоў...

I кідае водбліск

Дзядулю на скронь[[1]](#footnote-1),

Здаецца, не гэты —

Ваенны агонь.

Шапчу я паціху:

— Дзядуля, зірні,

Як быццам трапечацца

Сцяг у агні.

А дзед у адказ мне:

— Паклон наш зямны

Ўсім, хто дамоў

Не вярнуўся з вайны.

1. *Скронь* — бакавая частка галавы ад вуха да лба. [↑](#footnote-ref-1)